รายงานสรุปผลการดำเนินงาน กรมส่งเสริมวัฒนธรรม

ระหว่างวันที่ ๑๗ ธันวาคม ๒๕๖๑ ถึงวันที่ ๑๕ มกราคม ๒๕๖๒

**๑. โครงการ “อ่านสร้างชาติ ซื้อหนังสือ ลดหย่อนภาษีได้”**

๑.๑ จัดงานรณรงค์ช็อป“หนังสือ”ช่วยชาติ วันที่ ๑๘ ธันวาคม ๒๕๖๑ ณ ทำเนียบรัฐบาล

๑.๒ ร่วมงานแถลงข่าว “ของขวัญปีใหม่จากรัฐบาลไทย นำความเป็นไทยสู่ใจประชาชน พ.ศ.๒๕๖๒

วันที่ ๒๐ ธันวาคม ๒๕๖๑ เวลา ๑๓.๓๐ น. ณ บริเวณโถงกลาง ชั้น ๑ อาคารกระทรวงวัฒนธรรม

ตามมติครม.เห็นชอบมาตรการภาษีเพื่อส่ง เสริมเกษตร ชุมชน และทุนมนุษย์ โดยจำกัดเฉพาะสินค้า ๓ ประเภท คือ ยางรถยนต์ สินค้าโอทอป และหนังสือ สื่อสิ่งพิมพ์ และหนังสืออีบุ๊ค ซึ่งเป็นครั้งแรกที่ระบุให้หนังสือ สื่อสิ่งพิมพ์และหนังสืออีบุ๊ค เป็นหนึ่งในสินค้าที่สามารถนำไปหักเป็นค่าลดหย่อนสำหรับการคำนวณภาษีเงินได้บุคคลธรรมดา ตามที่จ่ายจริงสูงสุด ไม่เกิน ๑๕,๐๐๐ บาท โดยมาตรการนี้จะเริ่มขึ้นระหว่างวันที่ ๑๕ ธันวาคม ๒๕๖๑ - ๑๖ มกราคม ๒๕๖๒ เพื่อกระตุ้นการ ใช้จ่ายภายในประเทศ และเป็นของขวัญปีใหม่ให้แก่ประชาชน

**๒. คัดเลือกรางวัลสตรี ดีเด่น ด้านศาสนา ศิลปะ และวัฒนธรรม ประจำปี ๒๕๖๒**

วันที่ ๑๘ ธันวาคม ๒๕๖๑ ณ ห้องประชุม บุญเจิม-ใบตอง กรมส่งเสริมวัฒนธรรม

องค์การสหประชาชาติกำหนดให้ 8 มีนาคมของทุกปีเป็นวันสตรีสากล กระทรวงพัฒนาสังคมและความมั่นคงของมนุษย์ เป็นหน่วยงานหลัก ดำเนินการคัดเลือกสตรีดีเด่นจำนวน 15 สาขา ซึ่งกรมส่งเสริมวัฒนธรรมเป็นหน่วยงานรับผิดชอบหลักสาขาที่ 15 ด้านศาสนา ศิลปะ และวัฒนธรรม โดยคณะอนุกรรมร่วมกับหน่วยงานราชการและสมาคมที่เกี่ยวข้องเป็นผู้คัดเลือก

**๓. จัดงานแหล่งเรียนรู้ทางวัฒนธรรมล้ำค่า บ้านจ่าสิบเอกทวี บูรณเขตต์ เผยแพร่งานศิลป์ ถิ่นเมืองสองแคว**

ระหว่างวันที่ ๑๙ - ๒๑ ธันวาคม ๒๕๖๑ ณ พิพิธภัณฑ์พื้นบ้านจ่าทวี จังหวัดพิษณุโลก

โดยมีรองผู้ว่าราชการจังหวัดพิษณุโลก นายสุรชัย มณีประกร เป็นประธานพิธีเปิดงาน โดยมีวัตถุประสงค์เพื่อพัฒนาบ้านศิลปินให้มีชื่อเสียงได้รับความนิยม พร้อมเป็นแหล่งท่องเที่ยวเชิงวัฒนธรรมอย่างยั่งยืน กิจกรรมมีการสาธิตทางภูมิปัญญา อาทิ การทำของเล่นโบราณ การตัดตุงเต่ารั้ง ผ้ามัดย้อม และการแสดงศิลปะและวัฒนธรรม อาทิรำกลองยาว รำวงมาตรฐาน ระบำกล้วยตาก รำงามพิษณุโลก มีประชาชนสนใจเข้าร่วมชมงาน กว่า ๒,๗๕๐ คน

**๔. จัดกิจกรรมถ่ายทอดงานศิลป์กับศิลปินแห่งชาติ ศิลปินแห่งชาติสัญจร สืบศาสตร์ สานศิลป์ จังหวัดลำปาง**

ระหว่างวันที่ 20 - 21 ธ.ค. 2561 ณ มหาวิทยาลัยราชภัฏลำปาง

โดยนายสุรพล บุรินทราพันธ์ รองผู้ว่าราชการจังหวัดลำปาง ให้เกียรติเป็นประธานในพิธีเปิด จัดโดย หออัครศิลปิน สถาบันวัฒนธรรมศึกษา ร่วมกับ มหาวิทยาลัยราชภัฏลำปาง โดยมีศิลปินแห่งชาติ และผู้ทรงคุณวุฒิ 3 สาขา กว่า 28 ท่าน ให้เกียรติเป็นวิทยากรถ่ายทอดองค์ความรู้ มีนักศึกษาและประชาชนร่วมงาน กว่า ๑,๐๐๐ คน

**๕. โครงการ รุกข มรดกของแผ่นดิน ใต้ร่มพระบารมี "**

๕.๑ เปิดวัฒนธรรมสู่การท่องเที่ยวต้นไม้ใหญ่

- วันที่ ๒๒ ธันวาคม ๒๕๖๑ ณ ต้นชาอัสสัมพันปี จังหวัดเชียงราย โดยนางพิมพ์​รวี​ วัฒนวรางกูร ที่ปรึกษากรม​ส่งเสริม​วัฒนธรรม ​เป็นประธานฯ ซึ่งนายอำเภอแม่สรวย หัวหน้าส่วนราชการจังหวัดเชียงรายร่วมงาน ภายในงานมีการแสดงของกลุ่มชาติพันธุ์​ จำนวน ๘ ชนเผ่า การสาธิตอาหารพื้นเมือง และร้านจำหน่ายสินค้าวัฒนธรรม มีประชาชนสนใจเข้าร่วมชมงาน กว่า ๓,๐๐๐ คน

- วันที่ ๑๓ มกราคม ๒๕๖๒ ณ ต้นจามจุรียักษ์ (สโมสรยิมคานา) จังหวัดเชียงใหม่ โดยรัฐมนตรีว่าการกระทรวงวัฒนธรรม เป็นประธาน ภายในงานมีการแสดงกลองปูจา การสาธิตภูมิปัญญาพื้นบ้านจากชุมชนคุณธรรม ผู้ร่วมงาน............................คน

- วันที่ ๑๔ มกราคม ๒๕๖๒ ณ ต้นขะจาว อ.เมืองลำปาง จ.ลำปาง โดยรัฐมนตรีว่าการกระทรวงวัฒนธรรม เป็นประธาน ภายในงานมีการแสดง สะปะคัวเมือง (ดนตรีพื้นเมืองและฟ้อนดาบ ฟ้อนเจิง) การแสดง สะล้อ ซอ ซึง ผู้ร่วมงาน................คน

๕.๒ กิจกรรมฝึกอบรมรุกขกร อนุรักษ์สืบสานตำนานต้นไม้ ณ โรงแรมคำแสด ริเวอร์แคว รีวอร์ท จังหวัดกาญจนบุรี

รุ่นที่ ๑ ระหว่างวันที่ ๑๙ - ๒๑ ธันวาคม ๒๕๖๑ รุ่นที่ ๒ ระหว่างวันที่ ๙ - ๑๑ มกราคม ๒๕๖๒

โดยมีการแบ่งกลุ่มฝึกปฏิบัติ ๔ กลุ่ม ได้แก่ ๑.การป้องกันโรคและแมลง ๒.การตัดแต่งกิ่งไม้ ๓.การปีนและตัดกิ่งบนที่สูง ๔.การทำศัลยกรรมต้นไม้ ผู้เข้าร่วมอบรมได้แก่ ข้าราชการสำนักงานวัฒนธรรมจังหวัด บุคคลหรือหน่วยงานซึ่งเป็นเจ้าของต้นไม้ และบุคลากรกรมป่าไม้ที่ดูแลต้นไม้ เข้าร่วมการอบรม ๒๐๐ คน

**๖ .**ร่วมงาน **“สืบสานมรดกภูมิปัญญา ล้ำค่าของขวัญของฝากจากสภาวัฒนธรรมกรุงเทพมหานคร ครั้งที่ ๑”**

ระหว่างวันที่ ๒๔ - ๒๘ ธ.ค. ๒๕๖๑ ณ สยามสแควร์ ซอย ๕ เขตปทุมวัน กรุงเทพมหานคร

โดยมีนายชาญณรงค์ ลักษณียนาวิน ประธานสภาวัฒนธรรมกรุงเทพมหานคร เป็นประธานในพิธี ทั้งนี้ การจัดโครงการดังกล่าวจัดขึ้นระหว่างวันที่ ๒๔ - ๒๘ ธ.ค. ๒๕๖๑ ณ สยามสแควร์ซอย ๕ เขตปทุมวัน โดยความร่วมมือระหว่าง สภาวัฒนธรรมกรุงเทพมหานคร กรมส่งเสริมวัฒนธรรม และสยามสแควร์ กิจกรรมภายในงานประกอบด้วย การทำของขวัญของฝากปีใหม่แบบมรดกภูมิปัญญาทางวัฒนธรรม การจำหน่ายของขวัญของฝากทางวัฒนธรรม และการแสดงทางวัฒนธรรม จากสภาวัฒนธรรมเขตต่าง ๆ และเครือข่ายวัฒนธรรมในพื้นที่ กทม. โดยมีชาวไทยและนักท่องเที่ยวชาวต่างประเทศสนใจเลือกซื้อสินค้าและร่วมทำกิจกรรมอย่างต่อเนื่อง กว่า ๑๐,๐๐๐ คน

**๗. กิจกรรมการเรียนรู้งานศิลปะ** ณ หออัครศิลปิน อำเภอคลองหลวง จังหวัดปทุมธานี

- วันที่ 18 ธันวาคม ๒๕๖๑ คณะนักเรียนและครูโรงเรียน​บัวปากท่าวิทยา จ.นครปฐม​ จำนวน 243 คน

- วันที่ 19 ธันวาคม ๒๕๖๑ คณะนักเรียนและครูโรงเรียนชิโนรสวิทยาลัย จ.กรุงเทพฯ จำนวน 735 คน

- วันที่ ๒๑ ธันวาคม ๒๕๖๑ คณะนักเรียนและครูโรงเรียนฤทธิยะวรรณาลัย​ จำนวน ๗๘๐ คน

- วันที่ ๒๗ ธันวาคม ๒๕๖๑ คณะนักเรียนโรงเรียนวัดสุทธิวรารา จำนวน ๕๑๕ คน ณ หออัครศิลปิน

โดยทุกคณะเข้าเยี่ยมชมเรียนรู้งานศิลปะและทำกิจกรรมภาพพิมพ์

**๘. จัดการแสดงทางวัฒนธรรมร่วมในงาน “อุ่นไอรัก คลายความหนาว สายน้ำแห่งรัตนโกสินทร์"** ณ เวทีสนามเสือป่า

- วันที่ ๔ มกราคม ๒๕๖๒ การแสดงพื้นบ้านของสมาคมลิเกแห่งประเทศไทย โดยคณะเด่นชัย เอนกลาภ

- วันที่ ๘ มกราคม ๒๕๖๒ การแสดงดนตรีออเคสตรา โดยวงดุริยางค์เยาวชนไทยในพระอุปถัมภ์ฯ (TYO)

- วันที่ ๙ มกราคม ๒๕๖๒ การแสดงพื้นบ้านหมอลำ โดยสมาคมหมอลำอีสาน ร่วมกับวิทยาลัยนาฏศิลป์ร้อยเอ็ด

**๙. เปิดตลาดประชารัฐ ตลาดวัฒนธรรม ถนนสายวัฒนธรรม** ณ “กาดก้อม กองเตียว” วัดศรีนวรัฐ อ.สันป่าตอง จ.เชียงใหม่

วันที่ ๑๓ มกราคม ๒๕๖๒ โดยรัฐมนตรีว่าการกระทรวงวัฒนธรรม เป็นประธานฯ ภายในงานมีการจำหน่ายผลิตภัณฑ์ชุมชน การสาธิตภูมิปัญญาท้องถิ่น และการแสดงทางวัฒนธรรมของชุมชนบ้านทุ่งเสี้ยว ผู้ร่วมงาน ๖,๔๐๐ คน

**๑๐. เปิดโครงการสืบสานประเพณีงานวัด** ณ วัดพระแก้วดอนเต้าสุชาดาราม อ.เมืองลำปาง จ.ลำปาง วันที่ ๑๔ มกราคม ๒๕๖๒

โดยรัฐมนตรีว่าการกระทรวงวัฒนธรรม เป็นประธาน นายทรงพล สวาสดิ์ธรรม ผู้ว่าราชการจังหวัดลำปาง เข้าร่วมงาน ภายในงานมีการแสดงดนตรีซอพื้นเมือง การเล่นพื้นบ้านเด็กไทย การแสดงฟ้อนตำนานเวียงละกอนเขลางค์ ผู้ร่วมงาน ๘,๘๐๐ คน

**๑๑. วันเด็กแห่งชาติประจำปี ๒๕๖๒** (**๑๒ มกราคม ๒๕๖๒**) มีกิจกรรมดังนี้

- จัดงานสืบสานงานศิลป์เพื่อเด็กไทย ณ หออัครศิลปิน จ.ปทุมธานี ภายในงานมี นิทรรศการอัครศิลปินและศิลปินแห่งชาติ การแสดงทางวัฒนธรรม วงดนตรีลูกทุ่ง กิจกรรมสันทนาการและการเรียนรู้ศิลปวัฒนธรรมสำหรับเด็ก ผู้ร่วมงาน ๓,๐๐๐ คน

- ร่วมจัดงานวันเด็กแห่งชาติ ๒๕๖๒ กระทรวงวัฒนธรรม ณ ศูนย์วัฒนธรรมแห่งประเทศไทย โดยรัฐมนตรีว่าการกระทรวงวัฒนธรรม เป็นประธาน ภายในงานมีการแสดงหุ่นละครเล็ก การสาธิตการทำหัวโขน และฐานกิจกรรมทางวัฒนธรรม

**๑๒. แผนการดำเนินการในเดือนถัดไป**

๑๒.๑ กิจกรรมศิลปินแห่งชาติสัญจร ณ สถาบันเทคโนโลยีจิตรลดา กรุงเทพฯ ระหว่างวันที่ ๓๐ - ๓๑ มกราคม ๒๕๖๒

๑๒.๒ เปิดวัฒนธรรมสู่การท่องเที่ยวต้นไม้ใหญ่ ณ ต้นมะปรางค์ป่า จ.อุตรดิตถ์ วันที่ ๘ กุมภาพันธ์ ๒๕๖๒

๑๒.๓ การจัดงานมหกรรมงิ้ว เทศกาลตรุษจีน

วันที่ ๒๘ มกราคม ๒๕๖๒ : จัดงานแถลงข่าว ณ หอประชุมเล็ก ศูนย์วัฒนธรรมแห่งประเทศไทย

วันที่ ๒ - ๕ กุมภาพันธ์ ๒๕๖๒ : จัดการแสดงงิ้ว รอบกรุงเทพ อาทิ เซ็นทรัลเวิลด์ ไอคอนสยาม

๑๒.๔ การประกาศเมืองเพชรบุรีเป็น “เมืองแห่งสกุลช่าง”

- ส่งเสริมงานช่างฝีมือดั้งเดิมให้มาร่วมจัดในงานพระนครคีรี (สัปดาห์ที่สองของเดือนกุมภาพันธ์)

๑๒.๕ การคัดเลือกเมืองต้นแบบวัฒนธรรมการอ่าน

กุมภาพันธ์ ๒๕๖๒ : ประกาศรับสมัคร

มีนาคม ๒๕๖๒ : ประกาศผลรอบคัดเลือกจำนวน ๑๐ แห่ง ( เพื่อนำไปพิจารณาในรอบสุดท้าย)

เมษายน ๒๕๖๒ : แถลงข่าว ในงานสัปดาห์หนังสือแห่งชาติ ครั้งที่ ๔๗

กันยายน ๒๕๖๒ : ประกาศผล เมืองต้นแบบวัฒนธรรมการอ่าน จำนวน ๓ แห่ง